rejauldu/bengali-wikipedia huggingface dataset:
৬৯ বা সিক্সটি নাইন এমন এক যৌনাসন যেখানে যৌনসঙ্গীরা এমন অবস্থায় নিজেদের শরীরকে স্থাপন করে যাতে উভয়ই পরস্পরের যৌনাঙ্গ মুখে নিয়ে চুষতে বা লেহন করতে পারে।Julie Coleman, "Love, sex, and marriage: a historical thesaurus", Rodopi, 1999, , p.214 এ যৌনাসনে অংশগ্রহণকারীরা একে অপরের বিপরীতে (অর্থাৎ পরস্পরের মুখ অপরের যৌনাঙ্গের দিকে থাকে যা অনেকটা ইংরেজি 69 এর মত) শরীরকে স্থাপন করে, তাই আসনটির এই নামকরণ করা হয়।René James Hérail, Edwin A. Lovatt, "Dictionary of Modern Colloquial French", Routledge, 1990, , p.484 এই আসন অনেকেই পছন্দ করে থাকে কারণ এখানে দুজনেই সমসাময়িকভাবে তৃপ্তি লাভ করে। তবে মূলত সমকামীদের মধ্যে এর প্রচার বেশি লক্ষ করা যায়।   পদ্ধতি   এ আসনে পরস্পরের লিঙ্গ বা যোনি অপরের মুখের কাছাকাছি থাকবে যেন তা চাইলেই মুখমেহন করা যায়। এ আসন ছেলে-ছেলে, মেয়ে-মেয়ে কিংবা ছেলে-মেয়ে সবার জন্যই অত্যন্ত আনন্দদায়ক। এখানে দুজনেই একত্রে পুলকিত হতে পারে।  এছাড়াও এ আসন বহুসঙ্গীর সাথেও করা যেতে পারে। অনেকে ডাবল রিমিং(Anilingus) ও করে থাকে এ আসনে।  তথ্যসূত্র  বিষয়শ্রেণী:যৌনাসন বিষয়শ্রেণী:পর্নোগ্রাফি পরিভাষা বিষয়শ্রেণী:মৌখিক কামোত্তেজকতা বিষয়শ্রেণী:যোনিলেহন
উদর মেরুদন্ডী প্রাণীর দেহের একটি প্রধান অংশ। এটি বক্ষদেশের পশ্চাদ্ভাগে থাকে। স্তন্যপায়ী প্রাণীর ক্ষেত্রে এর পুরোভাগে মধ্যচ্ছদা থাকে এবং পশ্চাদ্ভাগে শ্রোণি থাকে। মধ্যচ্ছদা উদর-গহবর থেকে প্লুরাল এবং পেরিকোর্ডিয়াল গহবরকে পৃথক রাখে। একময়াত্র স্তন্যপায়ী ছাড়া সব মেরুদন্ডী প্রাণীর ফুসফুস এবং উদরের viscera একই সাধারণ গহবরের মধ্যে থাকে যা Pluero-peritoneal cavity নামে পরিচিত।Abdomen. (n.d.). Dictionary.com Unabridged (v 1.1). Accessed: 22 Oct 2007Abdomen. Dictionary.com. The American Heritage Dictionary of the English Language, 4th Edition. Accessed: 22 October 2007  উদর গহবরে অবস্থিত viscera সমূহ একটি পেরিটোনিয়াল পর্দা দিয়ে মোড়ানো থাকে। বিভিন্ন অঙ্গ থেকে পেরিটোনিয়াল পর্দা দেহ প্রাচীরে Mesenteries আকারে আটকানো থাকে। কিছু কিছু পর্দার ভাঁজ Omentum তৈরি করে।  অর্থ্রোপড এবং অন্যান্য প্রাণীর দেহের উদরের অংশ বোঝানোর জন্য abdomen শব্দটি ব্যবহৃত হয়ে থাকে।   তথ্যসূত্র    বহিঃসংযোগ          বিষয়শ্রেণী:প্রাণী অঙ্গসংস্থান বিষয়শ্রেণী:প্রাণি শারীরস্থান
সমীর রিজভী (জন্ম : ৬ ডিসেম্বর, ২০০৩ খ্রি.) হলেন একজন ভারতীয় ক্রিকেটার, যিনি ঘরোয়া ক্রিকেটে উত্তর প্রদেশের হয়ে খেলেন। তাকে ডানহাতি সুরেশ রায়না নামেও ডাকা হয় এবং রায়নার মত তার খেলার শৈলীর কারণে সামাজিক যোগাযোগমাধ্যমে প্রাসঙ্গিক খ্যাতি পান। এছাড়া তিনি অনূর্ধ্ব-১৯ স্তরে ভারতের প্রতিনিধিত্ব করে বয়সভিত্তিক ক্রিকেটও খেলেছেন। ২০২৪ আইপিএল মৌসুমে চেন্নাই সুপার কিংস তাকে ৮ কোটি ৪০ লাখ টাকার বিনিময়ে দলে ভেড়ায়।     প্রাথমিক জীবনী   তিনি শৈশবে এগারো বছর বয়সে ক্রিকেট খেলা শুরু করেন এবং মিরাটের গান্ধীবাগ একাডেমিতে নিজের খেলাধুলা অনুশীলন শুরু করেন, যেখানে তিনি তার মামা তানকিব আখতার তার প্রশিক্ষক ছিলেন। ২০১১ সালে উত্তর প্রদেশ এবং সৌরাষ্ট্রের মধ্যে একটি রঞ্জি ট্রফি ম্যাচে রিজভী উত্তর প্রদেশের অধিনায়ক সুরেশ রায়নার দৃষ্টি আকর্ষণ করেন; কারণ পরবর্তীতে রিজভির ফিল্ডিং প্রচেষ্টা দ্বারা তিনি প্রভাবিত হন, যার বয়স তখন মাত্র আট বছর ছিল। রায়না অবশেষে রিজভীর প্রতিভা দেখেন এবং তাকে তার সানগ্লাস উপহার দেন। এদিকে তার মামা তানকিব আখতার, যিনি সমীরকে ক্রিকেট গুরুত্ব সহকারে খেলার জন্যে অনুপ্রাণিত করেছিলেন এবং এতে তার পড়াশোনায় মনোযোগ বিক্ষিপ্ত হওয়ার জন্যে তিনি সমীরের বাবার ক্রোধেরও সম্মুখীন হন।   সমীর অনূর্ধ্ব-১৬ স্তর পর্যন্ত শুরুতেই ব্যাটিং করতেন; কিন্তু স্পিন বোলিংয়ের বিরুদ্ধে ব্যাটিং করার সমীরের স্বাভাবিক খেলা দেখে একজন কোচ মিডল অর্ডারে ব্যাট করতে রাজি করান। বছরের পর বছর ধরে তিনি বড় বড় আঘাতের জন্য নিজের খ্যাতি বাড়ান। তিনি তার কর্মজীবনে বেশ দেরিতে তার শিক্ষা শুরু করেন বলে জানা গেছে এবং ২০ বছর বয়সের পরই তার ১০ শ্রেণী পরীক্ষা শেষ করেছেন।  ২০২০ সালে তার বাবার মস্তিষ্কে রক্তক্ষরণ ধরা পড়ার পর এক সময়ে, তিনি এত অল্প বয়সে তার পরিবারের প্রধান উপার্জনকারী হিসাবে পদক্ষেপ নেন তার বাবা হাসিন রিজভী একজন সম্পত্তির ডিলার হিসেবে কাজ করেন।   কর্মজীবন  ২০২০ সালের ২৭শে জানুয়ারী সমীর ২০১৯–২০ রঞ্জি ট্রফিতে উত্তরপ্রদেশের হয়ে ১৬ বছর বয়সে ১ম শ্রেণীর ক্রিকেটে অভিষেক করেন। এরপর ২০ বছর বয়সী খেলোয়াড় সমীর রিজভী আঞ্চলিক ইউপি টিটোয়েন্টি লিগে নজর কাড়েন। ২০২১-২২ বিজয় হাজারে ট্রফিতে উত্তরপ্রদেশের হয়ে ১১ ডিসেম্বর, ২০২১ -এ তিনি তার লিস্ট এ অভিষেক করেছিলেন। তিনি ২০২৩ ইউপি টি-টোয়েন্টি লিগে সামাজিক মিডিয়ায় শিরোনাম করেছিলেন, যেখানে তিনি কানপুরের হয়ে খেলার সময় টুর্নামেন্ট চলাকালীন নয়টি ইনিংসে ৪৫৫ রান সংগ্রহ করেছিলেন, যার মধ্যে দুটি সেঞ্চুরিও ছিল (যার মধ্যে টুর্নামেন্টের দ্রুততম সেঞ্চুরিও ছিল, যা মাত্র ৪৭টি ডেলিভারিতে আসে)। ইউপি টি টোয়েন্টি লিগের সময় তার ব্যাটিং দক্ষতা পাঞ্জাব কিংস, রয়্যাল চ্যালেঞ্জার্স ব্যাঙ্গালোর ও রাজস্থান রয়্যালসসহ কিছু আইপিএল ফ্র্যাঞ্চাইজির দৃষ্টি আকর্ষণ করেছিল, যারা তাকে ট্রায়ালে অংশ নিতে বলে। যাইহোক, উত্তর প্রদেশের অনূর্ধ্ব-২৩ স্কোয়াডের সাথে তার প্রতিশ্রুতির কারণে তাকে ট্রায়াল মিস করতে হয়েছিল।  ২০২৩ সালের ডিসেম্বর মাসে ২০২৪ ইন্ডিয়ান প্রিমিয়ার লিগের নিলামে চেন্নাই সুপার কিংস তাকে ৮.৪০ কোটি মূল্যে কিনেছিল। সিএসকে ২০২৪ সালের আইপিএল নিলামে রেকর্ড মূল্যে কেনার পরের দিন, তার বাড়ি মিডিয়া সাংবাদিক, প্রতিবেশী ও উত্তর প্রদেশের স্থানীয় রাজনীতিবিদদের দ্বারা প্লাবিত হয়েছিল। তিনি অবশেষে 2024 আইপিএল নিলামে সর্বোচ্চ উপার্জনকারী সবচেয়ে ব্যয়বহুল আনক্যাপড খেলোয়াড় হয়ে ওঠেন।   তথ্যসূত্র   বিষয়শ্রেণী:ভারতীয় ক্রিকেটার বিষয়শ্রেণী:২০০৩-এ জন্ম বিষয়শ্রেণী:ভারতীয় মুসলিম বিষয়শ্রেণী:চেন্নাই সুপার কিংসের ক্রিকেটার
thumb|সোহরাই ও খোয়ার চিত্রকর্ম সোহরাই ও খোয়ার চিত্রকর্ম হল একটি ম্যুরাল শিল্প। পরম্পরাগতভাবে ঝাড়খণ্ডের হাজারিবাগ জেলার মহিলারা এটি অনুশীলন করেন। ঐতিহ্যগতভাবে এটি কুঁড়েঘরের দেয়াল সাজাতে ব্যবহৃত হয়, এটি কাগজ এবং কাপড়ের উপরও করা হয় যাতে এটি উৎসাহদাতাদের কাছে বিক্রি করা যায়। এই শিল্প ২০২০ সালে ভৌগোলিক নির্দেশকের তকমা পেয়েছে। সোহরাই ও খোয়ার চিত্রকর্মে চড়ুই, ময়ূর, কাঠবিড়ালি, গরু ইত্যাদি পশু ও পাখির প্রাধান্য দেখা যায়। ঝাড়খণ্ডের হাজারিবাগ অঞ্চলের জনপ্রিয় এই লোকশিল্প বন্যজীবন থেকে অঙ্কনের বিষয় সংগ্রহ করে। পরিচ্ছন্ন রেখাগুলি একটি সরলতা প্রতিফলিত করে যা ক্যানভাসে জীবন্ত হয়ে ওঠে।  সোহরাই বা ফসল কাটার উৎসবের সময় সোহরাই শিল্পাঙ্কন করা হয়। এটি হিন্দু বর্ষপঞ্জির কার্তিক মাসে (গ্রেগরীয় বর্ষপঞ্জির  অক্টোবর-নভেম্বর মাস) অমাবস্যার দিনে উদযাপিত হয়। এটি বিভিন্ন রঙ ব্যবহার করে করা হয়। খোয়ার চিত্রকর্ম করা হয় বিবাহের সময়, এত ব্যবহার হয় শুধুমাত্র সাদা ও কালো রঙ।   ইতিহাস  সোহরাই ও খোয়ার চিত্রকর্মটি হল ঝাড়খণ্ডের হাজারিবাগ জেলার একটি ঐতিহ্যবাহী এবং আচারগত ম্যুরাল শিল্প যা স্থানীয় আদিবাসী মহিলারা স্থানীয় ফসল কাটা এবং বিবাহের মরসুমে বিভিন্ন রঙের স্থানীয়, প্রাকৃতিকভাবে উপলব্ধ মাটি ব্যবহার করে অনুশীলন করে। ঐতিহ্যগতভাবে এটি মাটির বাড়ির দেয়ালে আঁকা হত, সেগুলি এখন অন্যান্য ক্ষেত্রেও দেখা যায়। সাম্প্রতিক বছরগুলিতে, ঝাড়খণ্ডের গুরুত্বপূর্ণ জনবহুল স্থানের দেওয়ালগুলি সোহরাই ও খোয়ার চিত্রকর্ম দিয়ে সজ্জিত করা হয়েছে। এর মধ্যে আছে রাঁচির বিরসা মুন্ডা বিমানবন্দর এবং হাজারিবাগ ও টাটানগর রেলওয়ে স্টেশনগুলি৷ ২০১৮ সালে, ঝাড়খণ্ড সরকার সোহরাই চিত্রকর্ম দিয়ে ট্রেন এবং সরকারি আবাসন সাজানোর পরিকল্পনা ঘোষণা করেছেন। এই শিল্পের রূপটি জনপ্রিয় করেছিলেন বুলু ইমাম, যিনি সংস্কৃতি যাদুঘর ও আর্ট গ্যালারি প্রতিষ্ঠা করেছিলেন।   পদ্ধতি  এটি সাধারণত লাঠি, কাপড়ের গুছি, আঙুলের ডগা এবং ভাঙা চিরুনি দিয়ে আঁকা হয়। এখানে পশুপতি (প্রাণীর স্রষ্টা), ফুল, হাতি, ময়ূর, চড়ুই, কাঠবিড়ালি, গরু ইত্যাদি চিত্রিত করা হয়। চিত্রকর্মে ব্যবহৃত রঙগুলি ফুল, পাতা, গাছপালা, চাল ইত্যাদি থেকে সংগ্রহ করা হয় এবং তারপর সেগুলি কালো মাটি (ম্যাগানিজ কালো), দুধি মাটি/চরক মাটি (সাদা কাদা), লাল মাটি/গেরু (লাল অক্সাইড) এবং হলুদ মাটির (এলামাটি) সাথে মিশ্রিত করা হয়। দেয়ালগুলো প্রথমে মাটি ও গোবরের মিশ্রণ দিয়ে লেপা হয়, তারপর রং করা হয়। thumb|ঐতিহ্যগতভাবে এই অংকনটি করেন মহিলারা এই শিল্পের ধরণটি মহিলারা বাড়িতে অনুশীলন করেন, সাধারণত শাশুড়ি এবং পুত্রবধূ একত্রিত হয়ে অঙ্কন করেন।  ভৌগোলিক নির্দেশক ঝাড়খণ্ডের সোহরাই ও খোয়ার চিত্রকর্মকে ২০২০ সালে ভৌগোলিক নির্দেশকের (জিআই) তকমা দিয়েছে চেন্নাইয়ে সদর দপ্তরের ভৌগোলিক নির্দেশক নিবন্ধীকরণ দপ্তর।  তথ্যসূত্র   বিষয়শ্রেণী:ঝাড়খণ্ডের সংস্কৃতি বিষয়শ্রেণী:ভারতীয় শিল্পকলা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হল।  আফতাব (আলাপ) ১৬:০৩, ২২ অক্টোবর ২০১৬ (ইউটিসি) আলহাজ্ব আবুল হাসেম দপ্তরী   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যাক্তি নন এবং কোন তথ্যসূত্রও নেই।  Foysol (আলাপ) ১৪:৪৭, ২২ অক্টোবর ২০১৬ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ডান|80px|ড্যাডিজ মঞ্চনাটকে ইগেলস  ... শামস নাভেদ উসমানি ইসলাম ও হিন্দুধর্মে পারদর্শীতার জন্য একই সাথে 'আচার্য' ও 'মাওলানা' উপাধি লাভ করেছিলেন?  ... হুমায়ুন ফরিদীর মৃত্যুর চার বছর পর তার অভিনীত সর্বশেষ চলচ্চিত্র এক জবানের জমিদার হেরে গেলেন এইবার মুক্তি পায়?  ... ভারতের প্রথম উপপ্রধানমন্ত্রী বল্লভভাই পটেল মহাত্মা গান্ধীর হত্যাকাণ্ডের পরে রাষ্ট্রীয় স্বয়ংসেবক সংঘকে একটি নিষিদ্ধ সংগঠন ঘোষণা করেছিলেন?  ... ভারতের কোভিড-১৯ এর মহামারীজনিত অবরুদ্ধ সময়ে জ্যোতি কুমারী তার আহত বাবাকে নিয়ে সাইকেলে ১২০০ কিলোমিটার পথ পাড়ি দিয়েছিলেন?  ... ১৯২৯ সালের দ্য লেটার চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভকারী জিন ইগেলস (চিত্রে) অভিনয় শাখায় প্রথম মরণোত্তর অস্কারের মনোনয়ন গ্রহীতা?
হায়দ্রাবাদ মহানগরীর প্রধান রেল স্টেশন, সেকেন্দ্রাবাদ রেল স্টেশন হইতে ৭ কিলোমিটার দূরে আম্মুগুড়ায় অবস্থিত হায়দ্রাবাদ কালীবাড়ি হলো হায়দ্রাবাদের বৃহত্তম ও প্রসিদ্ধ একটি কালীমন্দির। এই তীর্থের পীঠদেবী কালী ও এই মন্দিরটির প্রাঙ্গনে শিবঠাকুর এবং ভগবান গণেশেরও মন্দির আছে। হায়দ্রাবাদ কালীবাড়ি বিশেষভাবে হায়দ্রাবাদ মহানগরীতে বসবাসরত বিপুলসংখ্যক প্রবাসী বাঙালিদের মাঝে কালীপুজো ও দুর্গাপুজো অনুষ্ঠিত করার জন্য বেশ জনপ্রিয়।  ইতিহাস ১৯৭৪ সালে মালকাজগিরি অঞ্চলের প্রাক্তন এমএলসি শ্রী এস মধুসূদন রেড্ডি, যিনি স্বয়ং একজন কালী ভক্ত ছিলেন, প্রায় ২০০০ বর্গ গজের একটি জমি হায়দ্রাবাদ কালীবাড়ি ট্রাস্টের নিকট কালীবাড়ি নির্মাণের জন্য দান করেন। পরবর্তীকালে একাধিক ভক্ত, বিশেষত লালা চৌধুরী মামান রাম আগরওয়াল, যিনি একজন জনহিতিক ছিলেন, বিবেকানন্দপুরম এলাকায় কালীবাড়ি নির্মাণের জন্য যথেষ্ট পরিমাণে অনুদান সংগ্রহ তথা অর্থদান করতে এগিয়ে এসেছিলেন। হায়দ্রাবাদ কালীবাড়ির যাত্রা শুরু হয় ১৯৭৪ সালে এবং মন্দিরটির ভিত্তি প্রস্তর স্থাপন করেছিলেন রামকৃষ্ণ মিশন হায়দ্রাবাদের তৎকালীন সভাপতি স্বামী রঙ্গনাথনন্দজী মহারাজ।  ২৮শে আগস্ট, ১৯৭৮ এ, পশ্চিমবঙ্গের চিতপুর থেকে দক্ষিণেশ্বর কালী ঠাকুরের আদলে কালো পাথরের একক টুকরো দিয়ে তৈরি একটি মূর্তি কেনা হয়। ঠাকুরের মূর্তিটি রামকৃষ্ণ মিশনের স্বামী রঙ্গনাথনন্দজী মহারাজ দ্বারা স্থাপন করা হয় এবং এই অনুষ্ঠানে প্রধান অতিথি হিসেবে অন্ধ্র প্রদেশ সরকারের স্বীকৃতিপ্রাপ্ত বিভাগের তৎকালীন মন্ত্রী রাজা সাগী সূর্যনারায়ণ রাজু উপস্থিত থাকেন। দেবীর মূর্তি স্থাপনা এবং প্রাণপ্রতিষ্ঠা করেছিলেন কলকাতার বিখ্যাত "চুনাগালি কালী মন্দির" এর খ্যাত তান্ত্রিক পুরোহিত শ্রী গোষ্ঠ বেহারি ভট্টাচার্য, বিদ্যারত্ন। হায়দ্রাবাদ কালীবাড়ির সর্বপ্রথম পুরোহিত এ.কে. গঙ্গোপাধ্যায় তাঁকে শাস্ত্রের আদেশ অনুসারে বৈদিক ও তান্ত্রিক উপায়ে পূজা করতে সহায়তা করেছিলেন।  স্বামী রাঙ্গনাথনন্দজী মহারাজের নিকট তাঁর পথনির্দেশনের জন্য যোগাযোগ করা হলে তিনি পরামর্শ দিয়েছিলেন যে কালীবাড়িটির নাম "হায়দ্রাবাদ কালিবাড়ি" রাখা উচিত।  কালীবাড়ি সম্পর্কে আজ, হায়দরাবাদ কালীবাড়ি বঙ্গীয় সংস্কৃতির প্রায় সকল প্রধান উৎসব ও পার্বণ অনুষ্ঠিত করে যেমন কালীপুজো, দুর্গাপুজো, সরস্বতী পূজা, অন্নপূর্ণা পূজা ইত্যাদি ও সমস্ত অমাবস্যা পূজা যেখানে মন্দিরে মা কালী পূজিত হন। এজাতীয় সমস্ত অনুষ্ঠানে প্রচুর সংখ্যক ভক্তরা সমবেত হন। কালীবাড়িতে শিশুদের জন্য একটি নিখরচায় স্কুল রয়েছে যেখানে বাংলা শেখানো হয়। এছাড়াও প্রতি রবিবার নাচ এবং গান শেখানো হয়। হায়দ্রাবাদের ভগিনী নগরী সেকেন্দ্রাবাদের আর.কে পুরাম, লাল বাজার, বোলারাম, ডিফেন্স কলোনি এবং সৈনিকপুরীর মতো আশেপাশের বিভিন্ন পাড়াগুলিতে বাস করা প্রায় ৩,০০০-এরও বেশি বাঙালি পরিবার প্রায়শই এই মন্দিরের দর্শন করে থাকেন।  প্রতি বছর কালীপুজোর সময়ে মন্দিরে ১৫০০ জনের কাছাকাছি ভক্ত ও পু্ণ্যার্থীর সমাগম ঘটে।  তথ্যসূত্র  বহিঃসংযোগ    বিষয়শ্রেণী:ভারতের কালীমন্দির বিষয়শ্রেণী:হায়দ্রাবাদ বিষয়শ্রেণী:কালী মন্দির বিষয়শ্রেণী:২০শ শতাব্দীতে ভারতের স্থাপত্য
গুলাম মুস্তফা গার্ড (; ; জন্ম: ১২ ডিসেম্বর, ১৯২৫ - মৃত্যু: ১৩ মার্চ, ১৯৭৮) তৎকালীন ব্রিটিশ ভারতের গুজরাতের সুরাট এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৬০ সময়কালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে গুজরাত ও মুম্বই দলের প্রতিনিধিত্ব করেন। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন গুলাম গার্ড।   প্রথম-শ্রেণীর ক্রিকেট  ১৯৪৬-৪৭ মৌসুম থেকে ১৯৬২-৬৩ মৌসুম পর্যন্ত গুলাম গার্ডের প্রথম-শ্রেণীর খেলোয়াড়ী জীবন চলমান ছিল। ১৯৪৬ থেকে ১৯৬৩ সাল পর্যন্ত দীর্ঘ প্রথম-শ্রেণীর খেলোয়াড়ী জীবনে ২০.৬০ গড়ে ১২৪ উইকেট পেয়েছেন। দীর্ঘকায়, চওড়া কাঁধের অধিকারী ছিলেন। প্রাণবন্তঃ অবস্থায় বারো কদম দৌড়ে ডানহাতি ব্যাটসম্যানদের বিপরীতে মিডিয়াম পেসের চেয়ে কিছুটা গতি নিয়ে বোলিংয়ে অগ্রসর হতেন।Sujit Mukherjee, Playing for India, Orient Longman (1988), p.62  ভারতের পক্ষে প্রথম বামহাতি বোলার হিসেবে বোলিং উদ্বোধনে নেমেছেন। ১৯৩০-এর দশকে লধা রামজী ও নব্বুইয়ের দশকে আবে কুরুভিল্লা’র সাথে ৬ ফুট ৩ ইঞ্চি উচ্চতা নিয়ে ভারতের দীর্ঘতম ক্রিকেটারের মর্যাদা পেয়েছেন। ১৯৪৬-৪৭ মৌসুম থেকে পরবর্তী ১৫ বছর সফলতার সাথে ভারতের ঘরোয়া ক্রিকেটে বোম্বে ও গুজরাত দলে বোলিং করে গেছেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন গুলাম গার্ড। ২৮ নভেম্বর, ১৯৫৮ তারিখে মুম্বইয়ে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এরপর, ১ জানুয়ারি, ১৯৬০ তারিখে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি।  প্রায় ৩৩ বছর বয়সে প্রথমবারের মতো টেস্ট ক্রিকেটে অংশগ্রহণের সুযোগ হয় তার। এ পর্যায়ে ১৯৫৮-৫৯ মৌসুমে সফরকারী ওয়েস্ট ইন্ডিজ দলের বিপক্ষে বোম্বে টেস্টে অংশ নেন। অভিষেক টেস্টের প্রথম ইনিংসে গ্যারি সোবার্স ও দ্বিতীয় ইনিংসে জন হল্ট ও কনরাড হান্ট - এ তিন উইকেট পান। সিরিজের বাদ-বাকী টেস্টেও তাকে রাখা হয়নি ও ১৯৫৯ সালে ইংল্যান্ড গমনার্থে তাকে জাতীয় দলে অন্তর্ভুক্ত করা হয়নি।  ১৯৫৯-৬০ মৌসুমে রিচি বেনো’র নেতৃত্বে সফরকারী অস্ট্রেলিয়া দলের বিপক্ষে সিরিজের তৃতীয় টেস্টে পুনরায় তাকে অংশগ্রহণের জন্যে আমন্ত্রণ জানানো হয়। এবারও বোম্বে টেস্টে খেলেন; কিন্তু, কোন উইকেটের সন্ধান পাননি তিনি।   অবসর  আন্তর্জাতিক ক্রিকেট থেকে উপেক্ষিত হলেও ১৯৫৯-৬০ মৌসুমে ঘরোয়া পর্যায়ের খেলায় অনেকগুলো উইকেট লাভের পাশাপাশি দলের শক্তিশালী ব্যাটিং স্তম্ভের কারণে বোম্বে দল রঞ্জী ট্রফির শিরোপা জয়ে সক্ষমতা দেখায়। তন্মধ্যে, চূড়ান্ত খেলায় মহীশূরের বিপক্ষে খেলায় ১৩৫ রান খরচায় ৯ উইকেট পান। ঐ মৌসুমে ১৫ গড়ে ৩১ উইকেট দখল করেন।  ব্যক্তিগত জীবনে গুজরাতের পুলিশ সুপারিন্টেন্ডেন্টের দায়িত্ব পালন করেছিলেন।Richard Cashman, Patrons, players and the crowd, Orient Longman (1980), p.179 ১৩ মার্চ, ১৯৭৮ তারিখে ৫২ বছর বয়সে গুজরাতের আহমদাবাদ এলাকায় গুলাম গার্ডের দেহাবসান ঘটে।   তথ্যসূত্র    আরও দেখুন   শাহ ন্যালচাঁদ  চন্দ্রকান্ত পাটণকর  ভারতীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ        বিষয়শ্রেণী:১৯২৫-এ জন্ম বিষয়শ্রেণী:১৯৭৮-এ মৃত্যু বিষয়শ্রেণী:গুজরাতের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মুম্বইয়ের ক্রিকেটার বিষয়শ্রেণী:সুরাট থেকে আগত ক্রিকেটার
ত্রিপুরার উপমুখ্যমন্ত্রী ত্রিপুরা সরকারের মন্ত্রিসভার সদস্য। সাংবিধানিক পদ নয়, এটি খুব কমই কোনো নির্দিষ্ট ক্ষমতা বহন করে। একজন উপ-মুখ্যমন্ত্রী সাধারণত স্বরাষ্ট্রমন্ত্রী বা অর্থমন্ত্রীর মতো মন্ত্রিপরিষদ পোর্টফোলিও রাখেন। সংসদীয় সরকার ব্যবস্থায়, মুখ্যমন্ত্রীকে মন্ত্রিসভায় "সমানদের মধ্যে প্রথম" হিসাবে বিবেচনা করা হয়; উপ-মুখ্যমন্ত্রীর পদটি জোট সরকারের মধ্যে রাজনৈতিক স্থিতিশীলতা এবং শক্তি আনতে ব্যবহৃত হয়।   উপ-মুখ্যমন্ত্রীদের তালিকা   ক্রম নংনামপ্রতিকৃতিপদের মেয়াদ রাজনৈতিক দলমুখ্যমন্ত্রীসূত্র ১দশরথ দেব130x130পিক্সেল১৯৮৩১৯৮৮৫ বছরভারতের কমিউনিস্ট পার্টি (মার্ক্সবাদী)নৃপেন চক্রবর্তী২জিষ্ণু দেববর্মা139x139পিক্সেল৯ মার্চ ২০১৮২ মার্চ ২০২৩ভারতীয় জনতা পার্টি বিপ্লব কুমার দেব  মানিক সাহা   তথ্যসূত্র     বিষয়শ্রেণী:ভারতীয় রাজ্যের উপমুখ্যমন্ত্রীদের তালিকা বিষয়শ্রেণী:ত্রিপুরা সম্পর্কিত তালিকা
থাম্ব|300px| মেলবোর্ন ক্রিকেট মাঠে অনুষ্ঠিত ভারত বনাম অস্ট্রেলিয়া খেলা একদিনের আন্তর্জাতিক বা একদিবসীয় ক্রিকেট ক্রিকেট খেলার একটি রূপ যা দু’টি দেশের জাতীয় ক্রিকেট দলের মধ্যে খেলা হয়ে থাকে এবং এতে প্রত্যেক দল ৫০ ওভার করে খেলে থাকে। একদিনের আন্তর্জাতিক খেলা দিয়েই ক্রিকেট বিশ্বকাপ খেলা হয়। একদিনের আন্তর্জাতিক খেলাকে সীমিত ওভারের আন্তর্জাতিক ক্রিকেটও বলা হয় কারণ এটি মূলত জাতীয় দলগুলোর মধ্যে নির্ধারিত ওভারের খেলা।   একদিনের আন্তর্জাতিক ক্রিকেটে সেঞ্চুরি   একদিনের আন্তর্জাতিক ক্রিকেট বা ওডিআইয়ে প্রথম সেঞ্চুরিটি করেন ইংল্যান্ডের ডেনিস অ্যামিস।1st ODI: England v Australia, Aug. 24, 1972, ESPN website. ২৪ আগস্ট, ১৯৭২ তারিখে ওল্ডট্রাফোর্ডে অনুষ্ঠিত ইংল্যান্ড বনাম অস্ট্রেলিয়ার মধ্যকার খেলায় তিনি ১০৩ রান করে এ কীর্তিগাঁথা রচনা করেন। কিন্তু এ খেলাটি রেকর্ডে দ্বিতীয় ওডিআই হিসেবে চিহ্নিত হয়ে আছে। সবচেয়ে বেশি ওডিআই সেঞ্চুরি করেন ভারতের ব্যাটিং শচীন তেন্ডুলকর। ৪৯টি সেঞ্চুরি করে তিনি শীর্ষস্থানে রয়েছেন। পরে ২০২৩ সালে ভারতে অনুষ্ঠিত বিশ্বকাপের সেমি ফাইনালে নিউ জিল্যান্ডের বিপক্ষে ৫০তম সেঞ্চুরি করে এই রেকর্ডের মালিক ভারতের বিরাট কোহলি।   সর্বোচ্চ রান এবং উইকেট  রানের দিক দিয়েও শীর্ষস্থানে আছেন শচীন তেন্ডুলকর (২১৩৬৭), ২য় স্থানে আছেন অস্ট্রেলিয়ার রিকি পন্টিং (১৭০৪৬)। শ্রীলঙ্কার মুত্তিয়া মুরালিধরন ৫৩৪ উইকেট নিয়ে বোলারদের মধ্যে শীর্ষে আছেন, ৫০২ উইকেট নিয়ে ২য় স্থানে আছেন পাকিস্তানের ওয়াসিম আকরাম।   ওডিআই র‌্যাঙ্কিং    বর্তমান শীর্ষস্থানীয় ক্রিকেটার    তথ্যসূত্র    আরও দেখুন   আইসিসি প্লেয়ার র‌্যাঙ্কিং  বাংলাদেশ জাতীয় ক্রিকেট দল  ২০১৬-১৭ ইংল্যান্ড ক্রিকেট দলের বাংলাদেশ সফর   বহিঃসংযোগ   আইসিসি’র ওয়েবসাইটে আন্তর্জাতিক ক্রিকেটের নিয়মাবলী  ICC Chief Executives' Committee approves introduction of ODI innovations by Jon Long ,আইসিসি’র ওয়েবসাইট, ২৫ জুন ২০০৫  "The expanding one-day world"by Martin Williamson, ক্রিকইনফো।  Online Bangla Sports News Paper   বিষয়শ্রেণী:ক্রীড়া বিষয়শ্রেণী:ক্রিকেট বিষয়শ্রেণী:একদিনের আন্তর্জাতিক ক্রিকেট বিষয়শ্রেণী:অস্ট্রেলিয়ায় উৎপত্তিগত ক্রীড়া
thumb|upright|বালুময় স্থলসন্ধি বা টোম্বোলো যা অস্ট্রেলিয়ায় অবস্থিত তাসমানিয়ার ব্রুনি দ্বীপের উত্তর ও দক্ষিণ অংশের মধ্যে প্রাকৃতিক ভাবে সংযোগ স্থাপন করে  স্থলসন্ধি (ইংরেজি: Isthmus (ইস্থমাস); যার আবির্ভাব হয়েছে প্রাচীন গ্রিক: ἰσθμός থেকে; রোমান লিপিতে: isthmόs; শাব্দিক অর্থ: গলা) হলো এক খন্ড সরু স্থলজ সংযোগ যা কোনো ধরনের জলাশয় দ্বারা বিচ্ছিন্ন আরো বৃহৎ ক্ষেত্র সংবলিত দুটি ভিন্ন ভূখণ্ডের মধ্যে সংযোগ স্থাপন করে, যেখানে স্থলসন্ধি ব্যতীত অন্যথায় ভূখণ্ড দুটি সম্পূর্ণ পারস্পরিক যোগাযোগ বিচ্ছিন্ন।
সীতানাথ ঘোষ একজন ভারতীয় রাজনীতিবিদ যিনি অল ইন্ডিয়া তৃণমূল কংগ্রেসের একজন সদস্য। তিনি একজন বিধায়ক, যিনি ২০২১ সালের পশ্চিমবঙ্গ বিধানসভা নির্বাচনে জগৎবল্লভপুর কেন্দ্র থেকে নির্বাচিত হন। তিনি ১৯৯৮ সালে তৃণমূল কংগ্রেসে যোগ দেন। ১৯৯৮ থেকে ২০০৯ সাল পর্যন্ত তিনি আমতা এসির ব্লক ভাইস প্রেসিডেন্ট ছিলেন। ২০০২ থেকে ২০০৫ পর্যন্ত তিনি জেলা যুব সহ-সভাপতি ছিলেন। ২০৯৮ থেকে ২০১৫ পর্যন্ত তিনি জেলা সাধারণ সম্পাদক ছিলেন। ২০১৩ সালে তিনি তার প্রথম নির্বাচনে প্রতিদ্বন্দ্বিতা করেন। তিনি ২০১৩ সালে এবং ২০১৮ সালে আবার জেলা পরিষদের সদস্য হন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:হাওড়া জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
জালালাবাদ ইউনিয়ন বাংলাদেশের সিলেট জেলার সদর উপজেলার একটি ইউনিয়ন।   অবস্থান ও সীমানা  উপজেলা হতে সড়কপথে দূরত্ব ৪০ কিমি।পশ্চিমে ছাতক, পূর্বে ২ নং হাটখোলা ইউনিয়ন, উত্তরে কোম্পানীগঞ্জ, দক্ষিণে চেঙ্গেরখাল।   প্রশাসনিক এলাকা   আলীনগর  পালপুর  খাসেরগাঁও  উত্তর আলীনগর  দক্ষিণ আলীনগর  আলীনগর নোয়াগাঁও  হেংলাকান্দি   কুড়িরগাঁও  নোয়াগাঁও  পূর্ব কালারুকা  পশ্চিম কালারুকা  লালপুর  দাবাদাকান্দি   সর্দারেরগাঁও  রায়েরগাঁও  বাছাইরপাড়  ইসলামপুর  মানসীনগর  কালিরগাঁও  সিরাজপুর  হাটবাজার তালিকায়   ইসলামগঞ্জ বাজার  শাহজালাল বাজার  মানসিনগর বাজার  কালিরগাঁও বাজার  আলীনগর বাজার   আয়তন ও জনসংখ্যা  আয়তন ৭৫৪৮ বর্গ কিলোমিটার। জনসংখ্যা ৩১০০০।   শিক্ষা  শিক্ষার হার : ৬৫%।   শিক্ষা প্রতিষ্ঠান  প্রাথমিক বিদ্যালয়ের সংখ্যা: সরকারী ১২টি, বেসরকারী ৬টি।নিম্ন মাধ্যমিক বিদ্যালয়ের সংখ্যা: সরকারী ২ টি। বেসরকারী ২টি।মাধ্যমিক বিদ্যালয়ের সংখ্যা: ২টি।মাদ্রাসার সংখ্যা: সরকারী ২টি, বেসরকারী ২টি।অন্যান্য শিক্ষা প্রতিষ্ঠান: ৫ টি।ধর্মীয় প্রতিষ্ঠান: মসজিদ ৬৭টি, মন্দির ৩টি।   দর্শনীয় স্থান    রায়ের গাঁও হাওর  দাবাদা কান্দি ফিসারি  চেঙ্গের খাল   জনপ্রতিনিধি   বর্তমান চেয়ারম্যান-  মানিক মিয়া +প্রাক্তন চেয়ারম্যানগণের তালিকাক্রমিকচেয়ারম্যানগণের নাম মেয়াদকাল০১০২আতিক আহমদ০৩জালাল আহমদ০৪মো: মনফর আলী০৪মোহাম্মদ ওবায়দুল্লাহ ইসহাক   আরও দেখুন    তথ্যসূত্র    বহিঃসংযোগ   বিষয়শ্রেণী:সিলেট সদর উপজেলার ইউনিয়ন
উগো সিকে (; জন্ম: ৯ জুলাই ২০০২) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজিয়ামের পেশাদার ফুটবল লিগের শীর্ষ স্তর বেলজীয় প্রো লিগের ক্লাব সের্ক্লে ব্রুজের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।  ২০১৮ সালে, সিকে বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন।   প্রারম্ভিক জীবন  উগো সিকে ২০০২ সালের ৯ই জুলাই তারিখে বেলজিয়ামের মার্শ-অঁ-ফামেনে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  সিকে বেলজিয়াম অনূর্ধ্ব-১৭, বেলজিয়াম অনূর্ধ্ব-১৮ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৮ সালের ২৭শে সেপ্টেম্বর তারিখে তিনি প্রীতি ম্যাচে অস্ট্রিয়া অনূর্ধ্ব-১৮ দলের বিরুদ্ধে ম্যাচে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/hugo-siquet/nationalmannschaft/spieler/578680/verein_id/23219  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ                  বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সের্ক্লে ব্রুজের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:ফুটবল ফুলব্যাক বিষয়শ্রেণী:বুন্দেসলিগার খেলোয়াড় বিষয়শ্রেণী:৩. লিগার খেলোয়াড় বিষয়শ্রেণী:স্ট্যান্ডার্ড লিয়েজের খেলোয়াড় বিষয়শ্রেণী:স্পোর্টস ক্লাব ফ্রাইবুর্গের খেলোয়াড় বিষয়শ্রেণী:ক্লাব ব্রুজের খেলোয়াড় বিষয়শ্রেণী:বেলজীয় প্রবাসী পুরুষ ফুটবলার
স্যার জন হেনরি লোথার, ২য় ব্যারোনেট (২৩ মার্চ ১৭৯৩ - ২৩ জুন ১৮৬৮) ব্রিটিশ পার্লামেন্টে একজন টোরি এমপি ছিলেন। তিনি ছিলেন স্যার জন লোথারের জ্যেষ্ঠ পুত্র, ১ম ব্যারোনেট, যাকে তিনি ১১ মে ১৮৪৪-এ স্থলাভিষিক্ত হন।  তিনি ১৮১৬-১৮২৬ সালে ককারমাউথ, ১৮২৬-১৮৩১ সালে উইগটাউন বার্গস, ১৮৩১-১৮৩২ সালে আবার ককারমাউথ এবং ১৮৩৫-১৮৪৭ সালে ইয়র্কের প্রতিনিধিত্ব করেন। এরপর তিনি ১৮৫২-৫৩ সাল পর্যন্ত ইয়র্কশায়ারের হাই শেরিফ হিসেবে দায়িত্ব পালন করেন।  তিনি অবিবাহিত অবস্থায় মারা যান এবং তার ভাই চার্লস হিউ লোথার তার স্থলাভিষিক্ত হন।   তথ্যসূত্র   বিষয়শ্রেণী:টোরি সংসদ সদস্য (প্রাক-১৮৩৪) বিষয়শ্রেণী:লোথার পরিবার বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:১৮৬৮-এ মৃত্যু বিষয়শ্রেণী:১৭৯৩-এ জন্ম বিষয়শ্রেণী:স্কটিশ টোরি সংসদ সদস্য (প্রাক-১৯১২)